stanford-oval/wikipedia huggingface dataset:
קנדיס מישל
קריירת היאבקות מקצועית > WWE > הפציעות והשחרור (2008–2009)

קנדיס שבה ב-18 בפברואר 2008 כשהיא מסיחה את דעתה של בת' פיניקס בקרב נגד מריה. חודש לאחר מכן חזרה קנדיס לזירה לצד מריה בניצחונן על ג'יליאן הול וויקטוריה. במהלך הקרב קנדיס נפגעה בכתף השמאלית שלה על ידי קריעה של רקמה צלקתית שהייתה בפציעה הקודמת שלה בעצם הבריח. בפציעה שונה מהפציעה הקודמת, כאן קנדיס שברה את עצם הבריח שלה בארבעה מקומות שונים. לקנדיס היה מתוכנן קרב באירוע רסלמניה 24, אך אשלי היא זאת שהחליפה אותה. ב-23 במרץ עברה בהצלחה את הניתוח לתיקון עצם הבריח. ב-1 בספטמבר חזרה לזירה בקרב שלוש על שלוש ביחד עם קלי קלי ומיקי ג'יימס על ג'יליאן, קייטי לי בורצ'יל ובת' פיניקס, כאשר קנדיס מצמידה את פיניקס לניצחון. לקנדיס ניתנה האפשרות להילחם על אליפות הנשים, אך באירוע "ללא רחמים" הפסידה נגד האלופה פיניקס. ב-2 בפברואר קנדיס איתגרה את פיניקס לקרב, אך לא הצליחה לזכות בתואר הודות להסחת דעת מצד סנטינו מארלה ורוזה מנדס.
ב-15 באפריל 2009 קנדיס הועברה לתוכנית סמאקדאון, אך למעשה לא הופיעה שם אף פעם ושוחררה מהחוזה שלה בתאריך ה-19 ביוני 2009.
קריירת היאבקות מקצועית > ארגונים עצמאיים (2017)

בחודש אוקטובר נודע שקרב הפרישה של קנדיס מישל יתרחש ב-2 בדצמבר במסגרת הארגון House of Hardcore של המייסד טומי דרימר. באירוע זה, שהיה אירועו מספר 36 של הארגון, קנדיס ניצחה את ליסה מארי ורון.
קריירת היאבקות מקצועית > החזרה ל-WWE‏ (2019)

ב-22 ביולי 2019, קנדיס חזרה ל-Raw במסגרת פרק האיחוד של התוכנית. בתוכנית זו היא הצמידה את קלי קלי מאחורי הקלעים וכתוצאה מכך זכתה באליפות 24/7 של ה-WWE, כאשר מלינה שימשה כשופטת המיוחדת בקרב. שניות ספורות לאחר מכן, היא הפסידה את התואר לאלונדרה בלייז כתוצאה מהכנעה.
חיים אישיים

בשנת 2001 השתתפה בקומדיית הנעורים "אמריקן גאי" בתור חשפנית.
ב-7 במאי 2005 נישאה קנדיס לקן ג'י ארליך. יחדיו יש להם שלוש בנות.
אליפויות והישגים

הישגים במגזין ההיאבקות Pro Wrestling Illustrated - PWI
המתאבקת שעשתה את השיפור הגדול ביותר (2007)
PWI דירג אותה במקום ה-10 מתוך 50 המתאבקות הטובות ביותר לשנת 2008
אשת השנה (2007)
הישגים בארגון ההיאבקות World Wrestling Entertainment - WWE
אליפות הנשים של WWE (פעם אחת)
אליפות 24/7 של ה-WWE (פעם אחת)
הערות שוליים

↑  קנדיס נפצעת במהלך הקרב החוזר על אליפות הנשים
↑  קנדיס שוב נפגעת בעצם הבריח ועלולה להחמיץ את הקרב שלה ברסלמניה
↑  קנדיס משוחררת
↑  קנדיס יולדת את ילדה הראשון
↑  בת שנייה נוספת למשפחת ארליך
↑  קנדיס וקן מברכים את בתן השלישית
| אלופות הנשים של ה-WWE‏ (1956–2010) |
| --- | --- | --- |
| 1950 | הפביולס מולה |  |
| 1980 | וונדי ריכטר • ליילאני קאי • ולווט מקינטייר • סנסיישונאל שרי • רוקין רובין |  |
| 1990 | אלנדרה בלייז • בול נקאנו • ברטה פיי • ג'קלין • סייבל • דברה • אייבורי • דה קאט |  |
| 2000 | הרווינה • סטפני מקמהן-הלמסלי • ליטה • צ'יינה • טריש סטרטוס • ג'אז • מולי הולי • ויקטוריה • גייל קים • מיקי ג'יימס • מלינה • קנדיס מישל • בת' פיניקס • מישל מק'קול |  |
| 2010 | ליילה |  |
קנדיס מניפה את אליפות הנשים בכניסתה לקרב שלה באירוע "ללא רחמים" 2007
קרחון דז'ראסי

| --- | --- |
אין תמונה חופשית
 מידע כללי
 על שם:  קארל דז'ראסי 
 מיקום:  אזור הברית האנטארקטית 
 אורך:  2.8 ק"מ 
 רוחב:  1 ק"מ 
 קואורדינטות:  64°13′10″S 62°27′00″W﻿ / ﻿64.2194°S 62.45°W﻿ / -64.2194; -62.45
  (למפת חצי האי האנטארקטי מוגדלת) בסיס חנרל ברנרדו אוהיגינס ריקלמהקרחון דז'ראסי(למפת חצי האי האנטארקטי רגילה) בסיס חנרל ברנרדו אוהיגינס ריקלמהקרחון דז'ראסי(למפת אנטארקטיקה רגילה) מסיב וינסון אמונדסן-סקוט מקמרדו ווסטוק ים ודל ים רוס מדף הקרח רוס  מעבר דרייק ארץ גרהאם האוקיינוס הדרומיקרחון דז'ראסי(למפת אנטארקטיקה מוגדלת) מסיב וינסון אמונדסן-סקוט מקמרדו ווסטוק ים ודל ים רוס מדף הקרח רוס  מעבר דרייק ארץ גרהאם האוקיינוס הדרומיקרחון דז'ראסי
 
קרחון דז'ראסי (באנגלית: Djerassi Glacier; בבולגרית: ледник Джераси) הוא קרחון על האי בראבנט בארכיפלג פאלמר שבאנטארקטיקה.
אורכו של הקרחון 2.8 קילומטרים ורוחבו 1 קילומטרים.
הקרחון זורם בעמק תלול, דרומית לקרחון גוריצ'נה ומערבית לראשו של קרחון מאלפיגי, צפונית מזרחית לראשו של קרחון מקנזי, וצפונית-צפונית מזרחית לקרחון פירוגוב.
קרחון דג'ראסי מנקז את המדרונות המערביים של רמת הארווי, ואת המדרונות הצפוניים של הר פארי, וזורם לכיוון צפון מערב ונשפך אל מפרץ לנוסה צפונית לפסגת ונצ'אן.
היסטוריה > גילוי הקרחון

הקרחון מופה לראשונה על ידי סקר בריטי בשנת 1980.
היסטוריה > מקור השם

הקרחון נקרא על שמו של המדען הבולגרי-אמריקאי קארל דז'ראסי (Carl Djerassi) ממציאי הגלולה למניעת היריון.
וזאת בדומה לאתרים רבים אחרים באזור אשר נקראו על שם חלוצים בתחום הרפואה.
לקריאה נוספת

הגאזט האנטארקטי הבולגרי (בבולגרית)
ריק האזבנד

| --- | --- |

האזבנד בשנת 1999
 לידה:  12 ביולי 1957 אמרילו, ארצות הברית
 נהרג:  1 בפברואר 2003 (בגיל 45) שמי טקסס, ארצות הברית
 מידע כללי
 בשירות:  אסטרונאוט בשירות נאס"א
 לאום:  ארצות הברית אמריקאי
 השכלה:  בית הספר לטייסי ניסוי של חיל האוויר האמריקני  אוניברסיטת המדינה של קליפורניה, פרזנו  אוניברסיטת טקסס טק  Amarillo High School 
 עיסוק בעבר:  טייס ניסוי
 תקופת השירות:  1994 – 1 בפברואר 2003 (כ־9 שנים)
 דרגה:  קולונל בחיל האוויר האמריקאי
 זמן שהייה בחלל:  25 ימים, 17 שעות ו-33 דקות
 ביוגרפיה בנאס"א:  ריק האזבנד
 משימות
 STS-96‏, STS-107
  
 עיטורים
 
 
ריצ'רד דאגלס "ריק" האזבנד (באנגלית: Richard Douglas Husband‏; 12 ביולי 1957 – 1 בפברואר 2003) היה קולונל בחיל האוויר האמריקאי, טייס חלל ומפקד מעבורת החלל קולומביה בטיסתה האחרונה, STS-107; נספה עם כל שאר חברי הצוות באסון הקולומביה.
ביוגרפיה

האזבנד נולד באמריליו, טקסס, שם סיים את בית הספר התיכון ב-1975. לאחר סיום התיכון, קיבל תואר ראשון BSc בהנדסת מכונות מאוניברסיטת טקסס-טק ב-1980, ותואר שני MSc בהנדסת מכונות מאוניברסיטת מדינת קליפורניה בפרזנו ב-1990.
לאחר סיום לימודי התואר הראשון החל האזבנד את הקריירה הצבאית שלו בדרגת סגן משנה בבסיס חיל האוויר ואנס שבאוקלהומה. הוא סיים את אימוניו שם באוקטובר 1981, ועבר לאימונים על מטוסי פנטום בבסיס חיל האוויר הומסטד בפלורידה. לאחר השלמת האימונים הללו, הצטרף האזבנד כטייס פנטום לבסיס חיל האוויר מודי בג'ורג'יה. מספטמבר 1982 ועד נובמבר 1985 שירת כמדריך בבית הספר לטיסה בהומסטד ולאחר מכן עבר לתפקיד דומה בבסיס חיל האוויר ג'ורג' בקליפורניה.
בדצמבר 1987 עבר האזבנד לבסיס חיל האוויר אדוארדס בקליפורניה, שם עבר אימונים כטייס ניסוי, תפקיד בו שימש לאחר מכן עד 1992. לאחר מכן עבר למרכז הערכת המטוסים של חיל האוויר וצבר למעלה מ-3,800 שעות על 40 סוגים שונים של מטוסים. הוא הגיע עד לדרגת קולונל.
האזבנד נבחר כמועמד לטייס חלל בדצמבר 1994. הוא החל באימוניו במרץ 1995. עם השלמת האימונים הבסיסיים עבר למשרד האסטרונאוטים שם עסק במחקרים אודות חלליות עתידיות והפעולות הנדרשות לחזרה לירח ולטיסה מאוישת למאדים. בתפקידו האחרון במשרד שימש כאחראי על הבטיחות. הוא טס כטייס (סגן מפקד) בטיסה STS-96 ב-1999 בה צבר 235 שעות בחלל. האזבנד מונה מאוחר יותר למפקד משימה STS-107 במעבורת החלל קולומביה ששוגרה בתחילת 2003, ונספה עם שאר חברי הצוות בעת חדירת המעבורת לאטמוספירה, אסון שנודע כאסון הקולומביה.
האזבנד היה נשוי לאוולין, ולזוג בן ובת; לורה ומתיו.
הנצחתו

נמל התעופה בעיר הולדתו, אמרילו, שבטקסס נקרא מחדש על שמו ב-2003.
אסטרואיד ריקהאזבנד.
פסגה בגבעות קולומביה שבמאדים נקראה על שמו.
אחת ממשימות המסגרת של תוכנית רמון ספייסלאב של קרן רמון קרויה על שמו.
הערות שוליים

↑  אתר נמל התעופה ריק האזבנד אמרילו
↑  מבט על הפסגות בגבעות קולומביה, צולם על ידי הרובר ספיריט, נאס"א, 2 במרץ 2006
↑  אתר תוכנית רמון ספייסלאב
| משימת STS-107 |
| --- | --- | --- |
| ערכים ראשיים | STS-107 • מעבורת החלל קולומביה • אסון הקולומביה | צוות משימה Sts-107, תמונה רשמית |
| צוות | ריק האזבנד • ויליאם מק'קול • דייוויד בראון • קלפנה צ'אולה • מייקל אנדרסון • לורל קלארק • אילן רמון | צוות משימה Sts-107, תמונה רשמית |
| הנצחה | אנדרטת קולומביה  •  גבעות קולומביה | צוות משימה Sts-107, תמונה רשמית |
| ניסויים | הגן הכימי  •  MEIDEX | צוות משימה Sts-107, תמונה רשמית |
| --- | --- |
בקרת זהויות :  GND: 129814415  ISNI: 0000 0000 3777 6065  LCCN: n2003014780  SNAC: w6sd0kr0  VIAF: 23229330   WorldCat (עם VIAF): 23229330
ריצ'רד קונדון

| --- | --- |

 לידה:  18 במרץ 1915 ניו יורק, ארצות הברית 
 פטירה:  9 באפריל 1996 (בגיל 81) דאלאס, ארצות הברית 
 מדינה:  ארצות הברית 
 מקום לימודים:  תיכון דוויט קלינטון 
 שפות היצירה:  אנגלית 
 תקופת הפעילות:  מ-1958 
 פרסים והוקרה:  פרס גילדת הכותבים של אמריקה 
 
ריצ'רד קונדון (באנגלית: Richard Condon;‏ 18 במרץ 1915 - 9 באפריל 1996) היה סופר אמריקאי.
ריצ'רד קונדון נולד בניו יורק. בצעירותו שירת בצי הסוחר האמריקאי. לאחר מכן עבד בתחום הפרסום, ובמשך שנים רבות שימש כאיש יחסי ציבור בתעשיית הקולנוע. הספר הראשון מפרי עטו הופיע בשנת 1958. משנות החמישים התגורר קונדון מחוץ לארצות הברית, בספרד, אירלנד ושווייץ. קונדון נפטר בדאלאס, טקסס בשנת 1996.
ספרו המפורסם ביותר של ריצ'רד קונדון הוא "השליח ממנצ'וריה" משנת 1959. הספר הוא מותחן המתאר קנוניה לביצוע רצח פוליטי, בה אמור היה חייל משוחרר אמריקאי, שעבר שטיפת מוח בשבי הצפוניים במלחמת קוריאה, להתנקש בחייו של מועמד לנשיאות ארצות הברית. מטרת הרצח הייתה לגרום לכך שהמועמד לתפקיד סגן הנשיא, שהיה למעשה סוכן סובייטי, ייבחר לנשיא בשירות שולחיו במקום המועמד שנרצח.
הספר זכה להצלחה רבה והפך לסרט קולנוע מפורסם בשנת 1962 בבימויו של ג'ון פרנקנהימר ובהשתתפותם של לורנס הארווי, פרנק סינטרה ואנג'לה לנסבורי. בשנה שלאחר מכן, כשנרצח הנשיא ג'ון קנדי, נמצא דמיון רב בין פרטים בעלילה הדמיונית של הסרט לבין מספר עובדות מפרשת רצח קנדי. ב-2004 זכה הספר לעיבוד קולנועי נוסף ומותאם להווה, שהופץ בישראל תחת השם המועמד ממנצ'וריה.
לאחר רצח הנשיא פרסם קונדון ספר בשם "חורף קטלני", שהיה רומן מפתח סאטירי על שושלת קנדי ועל רצח הנשיא. גם ספר זה הפך לסרט קולנוע בהשתתפות ג'ף ברידג'ס, אנטוני פרקינס וסטרלינג הידן והשתתף בו כשחקן הבמאי ג'ון יוסטון.
ספרו של קונדון "הכבוד של פריצי" משנת 1982, שנושאו הוא רוצחים בשירות המאפיה, זכה אף הוא, כדוגמת "השליח ממנצ'וריה", לפרסום רב, קונדון עיבד את הספר לתסריט לסרט הקלנוע "הכבוד של פריצי" שיצא בשנת 1985 בהשתתפות קתלין טרנר וג'ק ניקולסון. קונדון זכה בפרס באפט"א לקולנוע לתסריט המעובד הטוב ביותר. בשנים שלאחר מכן הוציא קונדון שני ספרי המשך ל"כבוד של פריצי".
תרגומי ספריו של ריצ'רד קונדון לעברית הם:
השליח ממנצ'וריה. הופיע בעברית בשנת 1964 בהוצאת "מרחב".
הכבוד של פריצי. הופיע בעברית בשנת 1978 בהוצאת זמורה ביתן.
המועמד ממנצ'וריה. הופיע בשנת 2004 ב"הוצאה עברית".
רגשות (סרט)

| --- | --- |
כרזת הסרט
כרזת הסרט
 בימוי:  וודי אלן
 הופק בידי:  צ'ארלס יופה
 תסריט:  וודי אלן
 עריכה:  ראלף רוזנבלום
 שחקנים ראשיים:  דיאן קיטון ג'רלדין פייג' מורין סטייפלטון מרי בת' הארט
 צילום:  גורדון ויליס
 מדינה:  ארצות הברית ארצות הברית
 חברת הפקה:  Jack Rollins & Charles H. Joffe Productions 
 חברה מפיצה:  יונייטד ארטיסטס
 שיטת הפצה:  וידאו על פי דרישה 
 הקרנת בכורה:  2 באוגוסט 1978
 משך הקרנה:  92 דקות
 שפת הסרט:  אנגלית
 סוגה:  סרט רומנטי, סרט דרמה 
 תקציב:  3.1 מיליון דולר
 הכנסות:  10.4 מיליון דולר
 הכנסות באתר מוג'ו:   interiors
 פרסים:  מועצת ביקורת הקולנוע האמריקנית: עשרת הסרטים הטובים ביותר 
 דף הסרט ב־IMDb
 
רגשות (באנגלית: Interiors) הוא סרט דרמה אמריקאי משנת 1978 בכתיבה ובימוי של וודי אלן, עם דיאן קיטון, ג'רלדין פייג', מורין סטייפלטון ומרי בת' הארט (אנ') בתפקידים הראשיים.
זה סרט הדרמה הראשון של אלן שמושפע מדרמות פסיכולוגיות של אינגמר ברגמן והוא מתאר התפרקות חיי משפחה לאחר שהבעל מבשר לאשתו מול שלושת בנותיהם כי הוא עומד להיפרד ממנה ולהינשא לאישה אחרת.
וודי אלן היה מועמד לפרס אוסקר לבימוי הטוב ביותר, לפרס אוסקר לתסריט המקורי הטוב ביותר, לפרס גלובוס הזהב לבימוי הטוב ביותר ולפרס גלובוס הזהב לתסריט הטוב ביותר.
ג'רלדין פייג' הייתה מועמדת לפרס אוסקר לשחקנית הטובה ביותר, לפרס גלובוס הזהב לשחקנית הטובה ביותר - סרט דרמה וזכתה בפרס באפט"א לשחקנית הטובה ביותר בתפקיד משנה.
מורין סטייפלטון הייתה מועמדת לפרס אוסקר לשחקנית המשנה הטובה ביותר, לפרס גלובוס הזהב לשחקנית המשנה הטובה ביותר - סרט קולנוע.
תקציר העלילה

ארתור (א.ג. מרשל) הוא עורך דין בן 63, נשוי לאיב (ג'רלדין פייג') מעצבת פנים ולהם שלוש בנות:
רנטה (דיאן קיטון) הבכורה היא משוררת שנמצאת כעת במשבר כתיבה. היא נשואה לפרדריק (ריצ'רד ג'ונסון), סופר כושל שמקנא בהצלחה ובכישרונה של אשתו, מרגיש תסביך נחיתות כלפיה ומתמכר לשתייה. על רקע זה הם רבים כל הזמן.
ג'ואי (מרי בת' הארט) הבת האמצעית, נמצאת ביחסים עם מייקל (סם ווטרסטון). היא עובדת במשרד פרסום אך לא מוצאת עניין בעבודה, מחפשת את עצמה ומתרעמת על אמה שמעדיפה יותר את רנטה.
פלין (כריסטין גריפית) הבת הצעירה, שחקנית בסרטי קולנוע וטלוויזיה ברמה נמוכה.
איב סובלת ממצבי רוח משתנים, בעיקר דיכאון. ארתור מזמן את הבנות ומודיע להן בנוכחות איב כי החליט להיפרד ממנה. הוא עוזב את הבית וחוזר כעבור זמן מה עם אשה שהכיר ביוון. זאת היא פרל (מורין סטייפלטון), אלמנה מלאת חיים. ארתור מודיע לבנות ולאיב כי ברצונו להתחתן. איב מגיבה בניסיון התאבדות בגז אך ניצלת ברגע האחרון.
ארתור מזמן את הבנות ובני זוגן לבית המשפחה על חוף הים בלונג איילנד, שם נערך טקס הנישואים. איב מגיעה לבית, נכנסת לים במטרת התאבדות וטובעת. ג'ואי מנסה להציל אותה אך היא כמעט טובעת וניצלת על ידי מייקל.
הבנות מניחות וורדים על ארונה של איב, הולכות על שפת הים ומנסות להתפייס אחת עם השנייה.
צוות השחקנים

| שם השחקן/ית | שם הדמות | הערות |
| --- | --- | --- |
| דיאן קיטון | רנטה |  |
| ג'רלדין פייג' | איב |  |
| מורין סטייפלטון | פרל |  |
| סם ווטרסטון | מייק |  |
| א.ג. מרשל | ארתור |  |
| ריצ'רד ג'ורדן | פרדריק |  |
| מרי בת' הארט | ג'ואי |  |
| כריסטין גריפית | פלין |  |
קתרין אן פורסטר

| --- | --- |
אין תמונה חופשית
 לידה:  המאה ה־20 
 ענף מדעי:  פלאונטולוגיה
 מקום מגורים:  ארצות הברית ארצות הברית
 מקום לימודים:  אוניברסיטת פנסילבניה
 מנחה לדוקטורט:  פרופ' פיטר דודסון
 מוסדות:  אוניברסיטת ג'ורג' וושינגטון
 תרומות עיקריות
 טקסונומיה של טריצרטופס, אבולוציה של אורניתופודים, גילוי ותיאור הקוסמוצרטופס
 
קתרין אן פורסטר (באנגלית: Catherine Ann Forster) היא פלאונטולוגית אמריקאית המתמחה באבולוציה של אורניתופודים וטקסונומיה של טריצרטופס. היא פרופסור בתוכנית למדעי הגאולוגיה במחלקה לביולוגיה באוניברסיטת ג'ורג' וושינגטון.
ב-1982 פורסטר עשתה תואר ראשון באוניברסיטת מינסוטה, ב-1985 עשתה תואר שני באוניברסיטת פנסילבניה, שם השלימה תואר שלישי ב-1990. עבודת הדוקטורט שלה עסקה בטקסונומיה של טריצרטופס ובשאלה "כמה מיני טריצרטופס היו?", אותה היא עשתה תחת הנחייתו של פרופ' פיטר דודסון. בין השנים 1990–1994 עשתה פוסט-דוקטורט באוניברסיטת שיקגו. ב-2010 תיארה ביחד עם סקוט סמפסון ואנדרו פארקה את הקוסמוצרטופס, מין חדש של דינוזאור צרטופסי. בין השאר היא בעלת אוסף מאובנים ייחודי ממדגסקר שהיא ועמיתיה אספו ותיארו.
ראסל דרייסדייל

| --- | --- |

 לידה:  7 בפברואר 1912 Bognor Regis, הממלכה המאוחדת 
 פטירה:  29 ביוני 1981 (בגיל 69) סידני, אוסטרליה 
 מקום לימודים:  אקדמיה גראנד שומיאר 
 תחום יצירה:  ציור 
 יצירות ידועות:  The Drover's Wife, Sofala, The cricketers, West Wyalong 
 פרסים והוקרה:  פרס ויין (1947)  Knight Bachelor (14 ביוני 1969)  חבר במסדר אוסטרליה (9 ביוני 1980) 
 
סר ג'ורג' ראסל דרייסדייל (באנגלית: George Russell Drysdale;‏ 7 בפברואר 1912 – 29 ביוני 1981), הידוע גם בשם טאס דרייסדייל, היה אמן אוסטרלי. הוא זכה בפרס וין (אנ') היוקרתי בשנת 1947,   וייצג את אוסטרליה בביאנלה בוונציה בשנת 1954. הוא הושפע מאמנות מופשטת וסוריאליסטית.
ביוגרפיה > ראשית חייו

ג'ורג' ראסל דרייסדייל נולד בבוגנור רג'יס, סאסקס, אנגליה, למשפחת חקלאים אנגלו-אוסטרלית, שהתיישבה במלבורן שבאוסטרליה בשנת 1923. הייתה לו ראייה חלשה כל חייו, והוא היה כמעט עיוור בעינו השמאלית מגיל 17 עקב רשתית קרועה (מה שלימים גרם לדחיית בקשתו לשירות צבאי).
דרייסדייל עבד באחוזת דודו בקווינסלנד ובוויקטוריה. מפגש מקרי בשנת 1932 עם האמן והמבקר דריל לינדזי השפיעה עליו לפנות לקריירה כאמן. בתמיכת אמן עמית למד דרייסדייל אצל האמן והמורה המודרניסטי ג'ורג' בל במלבורן בין השנים 1935 - 1938. הוא גם ערך מספר טיולים לאירופה: בשנים 1938–1939 למד בבית הספר גרוסוונור בלונדון ובגרנדה שאומייר בפריז.  עם חזרתו ביוני 1939 לאוסטרליה, הוכר ככישרון חדש ומתפתח, אך טרם מצא חזון אישי. ההחלטה שלו לעזוב את מלבורן לאלבורי ואז לסידני בשנת 1940 הייתה מכריעה לגילוי הנושא שלו לכל חייו - הכפריות האוסטרלית ואנשיה. לא פחות חשובה הייתה השפעתו של עמיתו פיטר פרבס סמית' שבהנחייתו עבר סגנונו לשימוש בנופים שוממים המאוכלסים בדמויות דלילות ובשמים מבשרי רעות.
ביוגרפיה > סידני

תערוכת היחיד של דרייסדייל בסידני בשנת 1942 זכתה להצלחה רבה, והגדירה אותו כאחד המודרניסטים המובילים באותה תקופה בסידני, יחד עם ויליאם דובל, איליין הקסטון. בשנת 1944, עיתון בסידני שלח אותו למערב ניו סאות' ויילס "כדי להמחיש את השפעות הבצורת ההרסנית". עם סדרת ציוריו על הרס הבצורת, ומאוחר יותר סדרה שהתבססה על עיירת כריית הזהב הנטושה היל אנד, המוניטין שלו המשיך לצמוח במהלך שנות הארבעים. ציור של העיירה סופלה הסמוכה, זכה בפרס וויין לציור נוף בשנת 1947.
לונדון 1950

תערוכתו בשנת 1950 בגלריית לסטר בלונדון, בהזמנתו של סר קנת קלארק, הייתה אבן דרך משמעותית בתולדות האמנות האוסטרלית. עד לתקופה זו, האמנות האוסטרלית נחשבה לתת-מין פרובינציאלי של האמנות הבריטית; עבודותיו של דרייסדייל שיכנעו את המבקרים הבריטים כי אמנים אוסטרלים הם בעלי חזון ייחודי משל עצמם, וחקרו נוף פיזי ופסיכולוגי בצורה פיוטית ויפה להפליא. התערוכה יצרה את ההכרה הבינלאומית באמנות האוסטרלית שהביאה במהרה את דובל, סידני נולאן, ארתור בויד, קליפטון פו ואחרים לפרסום לאומי ובינלאומי בשנות החמישים.
השנים האחרונות

המוניטין של דרייסדייל המשיך לצמוח לאורך כל שנות החמישים והשישים כשהוא חקר את אוסטרליה הרחוקה ואת תושביה. בשנת 1954, יחד עם נולאן ודובל, הוא נבחר לייצג את אוסטרליה בביאנלה בוונציה.
בשנת 1980 מונה לחבר מסדר אוסטרליה.  בשנותיו המאוחרות נרשמה ירידה ניכרת בכמות התפוקה שלו, שמעולם לא הייתה גדולה.
דרייסדייל נפטר בסידני ב־29 ביוני 1981.
חיים אישיים

הוא התחתן פעמיים ונולד לו בן, טים ובת, לין. טים לקח את חייו בשנת 1962, בן עשרים ואחת, גם בון, אשתו של דריידסייל התאבדה. בשנת 1964 נישאה דרייסדייל למייזי פרבס סמית', חברה ותיקה.
סגנון ונושאים

חוקר האמנות האוסטרלי ומנהל הגלריה רון רדפורד טוען כי לקראת סוף מלחמת העולם השנייה, דרייסדייל עורר "'אדמומיות כללית' של אמנות הנוף האוסטרלית". רדפורד מתאר את עבודתו של דרייסדייל באופן הבא: "האדמה המיובשת שלו העידה על כך שהאדם איבד שליטה על הארץ - הטבע נלחם בחזרה".
כריסטין ואלאס מציעה כי דרייסדייל "היה המשורר הוויזואלי של אותו ייאוש פסיבי, כוללני, שגורם חום ובצורת אינסופיים", אך היה זה סידני נולאן, שעם השקפה דומה, "הקרין בעוצמה זו את ההשקעה הזו על אוסטרליה כלפי חוץ עולם ".
לו קלפאק, המסכם בעבודתו על דרייסדייל מ -1983, אומר: "הוא מצא באלמנטים המשותפים של הנוף דימויים קבועים ומרגשים שהפכו לחלק מהשפה החזותית של אוסטרליה המודרנית ... אלה שרואים בציוריו של דרייסדייל עולם מרוחק מהנוחות וההנאות שהם תלויים בהם, מרגיש שהוא מתאר בדידות ובידוד. מבחינתו זה היה ההפך, שחרור מייסורי העולם המתורבת. "
הערות שוליים

↑  Short, John Rennie (2005). Imagined Country: Environment, Culture, and Society. Syracuse University Press. p. 211.
↑  Drysdale, Russell (1947). "Sofala". AGNSW collection record. Art Gallery of New South Wales.
↑  Mary Eagle, Australian Dictionary of Biography, Canberra: National Centre of Biography, Australian National University
↑  "Drysdale, Russell (1912–1981)"
↑  Wynne Prize :: Art Gallery NSW, www.artgallery.nsw.gov.au
↑  Sir Russell Drysdale (1912 - 1981) | Eva Breuer art dealer, archive.is, ‏2012-12-30
↑  Russell Drysdale 1950–1981
| --- | --- |
בקרת זהויות :  NLI: 987007349988105171  PLWABN: 9810672879005606  ADB: drysdale-sir-george-russell-12439  AGSA: 3180  BnF: cb14973105f (data)  CiNii: DA05319291  DAAO: russell-drysdale  GND: 120806681  ISNI: 0000 0001 1030 1462  LCCN: n81071284  NGV: 1683  NLA: 36172773  NTA: 195142837  PIC: 311427  RKD: 24380  SNAC: w60k2m6k  SUDOC: 071461302  Trove: 1223841  ULAN: 500020909  VcBA: 495/291478  VIAF: 79441966   WorldCat (עם VIAF): 79441966
ריימונדס ויוניס

יו"ר הכנסת יולי אדלשטיין נפגש עם ויוניס בעת ביקורו בלטביה, 2017
ריימונדס ויוניס (בלטבית: Raimonds Vējonis; נולד ב-15 ביוני 1966) הוא פוליטיקאי לטבי, חבר המפלגה הירוקה הלטבית. כיהן כנשיא לטביה מ-2015 עד 2019, כשר להגנת הסביבה ופיתוח אזורי משנת 2002 עד 2011, וכשר ההגנה של לטביה משנת 2011 עד 2015.
חייו המוקדמים

ויוניס נולד במחוז פסקוב לאב לטבי ואם רוסייה, בזמן שאביו שירת שם בצבא הסובייטי. הוא גדל במחוז מדונה בלטביה. לדבריו החל להתעניין בנושאים הקשורים לאיכות הסביבה לאחר שסבו התעוור כתוצאה משימוש בכימיקלים בקולחוז בתקופת השלטון הקומוניסטי בלטביה.
סיים תואר ראשון ושני בביולוגיה באוניברסיטת לטביה, ועבד במהלך לימודיו כמורה לביולוגיה בעיר מדונה.
קריירה פוליטית

בשנת 1989 התמנה לסגן מנהל מחלקת הסביבה בעיר מדונה, ומ-1990 כיהן כחבר מועצת העיר. משנת 1996 עד 2002 היה מנהל מחלקת הסביבה של ריגה.
ב-7 בנובמבר 2001 מונה לשר להגנת הסביבה ופיתוח אזורי. ויוניס החזיק בתיק זה עד שנת 2011, חרף חילופי ממשלות בלטביה בשנים אלה. לאחר מכן היה פעיל בוועדת החוץ והביטחון בפרלמנט.
בינואר 2014 מונה לשר ההגנה של לטביה. במסגרת תפקידו נקט בגישה ניצית, גינה את התוקפנות של רוסיה וכינה את פעילות כוחות נאט"ו שפעלו במדינה "כיבוש".
לאחר פלישת רוסיה לחצי האי קרים, גינה ויוניס את הפלישה, והוביל מהלך שבו ביקשו המדינות הבלטיות סיוע צבאי מארצות הברית. במהלך זה הוצבו כלי נשק כבדים ואלפי חיילים במזרח אירופה כדי להרתיע את רוסיה.
ב-6 בספטמבר נבחר ויוניס על ידי הפרלמנט לנשיא לטביה, לאחר מערכת בחירות סוערת. בתחילת המערכה היו ארבעה מועמדים לתפקיד, ולאחר ארבעה סבבי בחירות נשארו שניים. ויוניס זכה בתפקיד ברוב של 55 מול 42 שהצביעו נגדו. ראש ממשלת לטביה, לאימדוטה סטראויומה, בירכה על בחירתו לתפקיד.
ויוניס החליף בתפקיד את אנדריס ברזינש.
בספטמבר 2016 היה בין המשתתפים בהלוויית שמעון פרס.
שורשיו הרוסיים של ויוניס

ריימונדס ויוניס הוא בן לאם רוסית, ונולד במחוז פסקוב, בו שפת המחוז הייתה רוסית, וכיום הוא חלק מרוסיה.
במהלך מערכת הבחירות לנשיאות הוא אמר כי אין בכוונתו לוותר על השימוש בשפה הרוסית לאחר בחירתו, משום שהשימוש בה מהווה "גשר בין העם הלטבי למיעוט דובר הרוסית במדינה", המונה כ-35 אחוזים מהאוכלוסייה.
את הריאיון הראשון לאחר בחירתו העניק לערוץ טלוויזיה לטבי של דוברי רוסית.
אך ביולי 2015 קבע הפרלמנט הלטבי כי הנשיא לא יוכל לדבר רוסית במסיבות עיתונאים ובאירועים פומביים. ראש "הוועדה לשמירה על השפה הלטבית" בפרלמנט אמר: "אנו סבורים שעל הנשיא לדבר עם התקשורת הלטבית בשפה הלטבית בלבד".
חיים אישיים

ויוניס נשוי ואב לשני ילדים. השקפתו הדתית, על פי עמוד הפייסבוק שלו, היא פגנית.
בתחילת 2016 חלה ויוניס באנדוקרדיטיס זיהומית, כתוצאה מדלקת שקדים שלא טופלה. הוא עבר ניתוח לב פתוח והושתל בו שסתום מלאכותי. לאחר חודשיים של שיקום חזר לתפקידו כנשיא.
הערות שוליים

↑  סוכנויות הידיעות‏, המלחמה הקרה חוזרת? ארה"ב תחמש את המדינות הגובלות ברוסיה, באתר וואלה, 14 ביוני 2015.
↑  Raimonds Vejonis succeeds Andris Berzins as President of the Republic of Latvia, ‏6 בספטמבר 2015 (באנגלית)
↑  אלכס נירנבורג, לטביה: הממשלה אסרה על הנשיא לדבר ברוסית, באתר nrg.
↑  Raimonds Vējonis becomes President of Latvia, ‏8 ביולי 2015 (באנגלית).
| --- | --- |
בקרת זהויות :  PLWABN: 9810676449305606  GND: 1114069795  LCCN: no2019043997  LNB: 000217037  VIAF: 316879654   WorldCat (עם VIAF): 316879654
ראש ממשלת קרואטיה

ראש ממשלת קרואטיה, רשמית נשיא ממשלת רפובליקת קרואטיה (בקרואטית: Predsjednik / Predsjednica Vlade Republike Hrvatske), הוא ראש הממשלה של קרואטיה, והוא דה פקטו בעל התפקיד החזק והמשפיע ביותר במערכת הממשל הקרואטית. לאחר הקמת המשרה לראשונה בשנת 1945, התקופה חצי-נשיאותית בשנים 1990–2000 היא החריג היחיד בו נשיא קרואטיה החזיק בסמכות המבצעת בפועל. עם זאת, בסדר הרשמי, תפקיד ראש הממשלה הוא המשרה השלישית בחשיבותה במדינה, אחרי נשיא הרפובליקה ויו"ר הפרלמנט.
חוקת קרואטיה קובעת כי "הפרלמנט מפקח על הממשלה" (סעיף 81) וכי "נשיא הרפובליקה מבטיח את תפקוד ויציבות סדירים ומאוזנים של הממשלה" (סעיף 94), בעוד הממשלה מוגדרת בסעיף 108. מאז שנת 2000 היו לראש הממשלה סמכויות חוקתיות שונות נוספות, והוא מוזכר לפני הממשלה עצמה בנוסח החוקה במספר סעיפים. ראש ממשלת קרואטיה המכהן הוא אנדריי פלנקוביץ'. ממשלת קרואטיה מתכנסת בבנסקי דבורי, בניין היסטורי הממוקם בבירה זאגרב.
שם

השם הרשמי של המשרה, בתרגום מילולי, הוא "נשיא הממשלה" ("Predsjednik / Predsjednica Vlade"), ולא "ראש הממשלה" ("Prvi Ministar"). בקרואטית נמצא בשימוש נפוץ יותר הקיצור Premijer / Premijerka.
היסטוריה > רקע

בראש הממשלה של ממלכת קרואטיה-סלאבוניה (1868–1918) עמד הבאן של קרואטיה (המשנה למלך), שייצג את המלך.
ראש הממשלה הראשון של הרפובליקה הסוציאליסטית של קרואטיה ברפובליקה הפדרלית הסוציאליסטית של יוגוסלביה היה ולדימיר בקאריץ', שנכנס לתפקיד ב-14 באפריל 1945. זה היה אז התפקיד הציבורי החזק ביותר במדינה, בנוסף לתפקיד מזכיר ליגת הקומוניסטים של קרואטיה, שכן הונהג במדינה משטר חד-מפלגתי. שמו של ראש הממשלה שונה לנשיא המועצה המבצעת ב-1952. סאבקה דאבצ'ביץ'-קוצ'אר, שכיהנה בתפקיד בשנים 1967–1969, הייתה האישה הראשונה באירופה שכיהנה בתפקיד המקביל לראש ממשלה.